Այս տարի սեպտեմբերի 1-ը սովորականի նման չի անցել Արմավիրի մարզի եզդիաբնակ Ֆերիկ համայնքի հիմնական դպրոցում: Ամեն տարվա նման գիտելիքի օրը երեխաներն ու ուսուցիչները հավաքվել են դպրոցի բակում, որպեսզի հանդիսավոր նշեն նոր ուսումնական տարվա սկիզբը, սակայն, այս անգամ բնակիչներից մի քանիսը դժգոհություն և անվստահություն են հայտնել մանկավարժներին, տնօրենին: Թեև գյուղում միայն ազգությամբ եզդիներ են ապրում, մանկավարժները հայեր են, բացառությամբ համայնքապետ Ռուստամ Հասանյանի, ով եզդիերեն մայրենի լեզվի և գրականության դասավանդողն է: